****

Broj: 27/2024

Sinj, 25. srpnja 2024. godine

U skladu sa člankom 423. Zakona o trgovačkim društvima („N.N.“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22 18/23) i sukladno članku 14. st. 2. Društvenog ugovora o osnivanju društva s ograničenom odgovornošću Gospodarska zona Kukuzovac d.o.o. Sinj – pročišćeni tekst od 09. prosinca 2005. godine, Odluke Nadzornog odbora o raspisivanju javnog natječaja za izbor i imenovanje direktora/direktorice Gospodarske zone Kukuzovac d.o.o. Sinj, broj: 26/2024, Nadzorni odbor Društva dana 25. srpnja 2024. godine r a s p i s u j e

**J A V N I N A T J E Č A J**

**za izbor i imenovanje člana uprave - direktora/direktoricu trgovačkog društva Gospodarska zona Kukuzovac d.o.o. Sinj**

Raspisuje se natječaj za izbor i imenovanje jedinog člana uprave – direktor/direktorica trgovačkog društva Gospodarska zona Kukuzovac d.o.o. Sinj na mandatno razdoblje od 4 godine s punim radnim vremenom uz mogućnost ponovnog izbora.

Na javni natječaj se pod ravnopravnim uvjetima mogu javiti osobe oba spola sukladno članku 13. Zakona o ravnopravnosti spolova ( „N.N.“ broj 82/08 i 69/17)

Kandidati za člana uprave – direktor/direktorica Društva moraju osim općih uvjeta ispunjavati sljedeće posebne uvjete:

* završen diplomski sveučilišni studij ili integrirani preddiplomski i diplomski sveučilišni studij ili specijalistički stručni studij, VSS,
* najmanje 5 godina radnog iskustva na odgovarajućim poslovima u struci,
* posjedovanje organizacijskih sposobnosti i komunikacijskih vještina potrebnih za uspješno upravljanje Društvom,
* aktivno poznavanje rada na osobnom računalu,
* znanje najmanje jednog (1) stranog jezika,
* položen vozački ispit B kategorije,
* dostaviti pisani prijedlog programa rada i poslovanja za četverogodišnje razdoblje za trgovačko društvo Gospodarska zona Kukuzovac d.o.o. Sinj.

Osim naznačenih posebnih uvjeta, kandidati moraju ispunjavati i sljedeće opće uvjete:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba imenuje.

U službu ne može biti primljen kandidat za čiji prijam postoje zapreke iz odredbi članka 239. stavka 2. Zakona o trgovačkim društvima („N.N.“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22 18/23).

Uz vlastoručno potpisanu prijavu na ovaj Javni natječaj, u kojoj se navode osobni podaci podnositelja prijave (ime i prezime, adresa stanovanja, broj telefona i adresa elekroničke pošte) kandidati za člana uprave – direktora/direktoricu Društva, obvezni su priložiti :

* životopis u kojem će u skladu s dostavljenim dokazima obrazložiti ispunjavanje općih uvjeta iz ovog Javnog natječaja,
* dokaz o odgovarajućem stupnju obrazovanja (preslik diplome), a kandidat koji je odgovarajući stupanj obrazovanja stekao izvan Republike Hrvatske, obvezan je dostaviti izvornik diplome zajedno sa prijevodom ovlaštenog sudskog tumača za predmetni jezik i potvrdu o priznatoj visokoškolskoj kvalifikaciji od nadležnog tijela ili agencije Republike Hrvatske,
* dokaz o državljanstvu (preslika osobne iskaznice, putovnice ili domovnice),
* potvrdu Hrvatskog zavoda za mirovinsko osiguranje iz koje je razvidno da kandidat ima najmanje pet godina radnog iskustva na poslovima u odgovarajućem stupnju stručne spreme,
* uvjerenje pribavljeno od nadležnog suda da se protiv kandidata ne vodi kazneni postupak, koje ne smije biti starije od 15 dana od dana podnošenja prijave na natječaj,
* izjavu kandidata ovjerenu kod javnog bilježnika, pod kaznenom i materijalnom odgovornošću, o nepostojanju okolnosti iz članka 239. stavak 2. Zakona o trgovačkim društvima, koja ne smije biti starija od 15 dana od dana podnošenja prijave na natječaj,
* dokaz o aktivnom poznavanju rada na računalu ( svjedodžba, potvrda ili vlastoručno potpisana izjava),
* dokaz o položenom ispitu za vozača B kategorije motornih vozila,
* dokaz o poznavanju jednog stranog jezika (svjedodžba nadležne ustanove, potvrda ili vlastoručno potpisana izjava),
* prijedlog programa poslovanja za četverogodišnje razdoblje trgovačkog društva Gospodarska zona Kukuzovac d.o.o. Sinj, koji treba odražavati pogled kandidata na održivost poslovanja i razvoj Društva, te viziju daljnjeg razvoja Društva.

Član uprave – direktor/direktorica Društva imenuje se na mandatno razdoblje od 4 godine s punim radnim vremenom uz mogućnost ponovnog izbora.

Kandidat koji može ostvariti pravo prednosti pri zapošljavanju:

Sukladno odredbama Zakona o hrvatskim braniteljima iz Domovinskog rata i članovima njihovih obitelji („N.N.“ broj: 121/17, 98/19 i 84/21), dužan se u prijavi pozvati na to pravo te ima prednost u odnosu na ostale kandidate samo pod jednakim uvjetima. Kandidat koji se poziva na pravo prednosti pri zapošljavanju uz prijavu je dužan priložiti, pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:

[https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava/20prednosti%20zapo/C5%A1ljavanju%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava/20prednosti%20zapo/C5%EF%BF%BDljavanju%20ZOHBDR%202021.pdf)

Kandidat koji ima pravo prednosti kod zapošljavanja prema Zakonu o civilnim stradalnicima iz Domovinskog rata („N.N.“ broj 84/21), da bi ostvario pravo prednosti pri zapošljavanju pod jednakim uvjetima, dužan je uz prijavu na natječaj priložiti i dokaze navedene na internetskoj stranici Ministarstva hrvatskih branitelja dostupne na poveznici:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20%20civilnim%20stradalnicima%20iz20DR.pdf>

Kandidati koji se pozivaju na pravo prednosti pri zapošljavanju u skladu sa člankom 9. Zakona o rehabilitaciji i zapošljavanju osoba sa invaliditetom „N.N.“ broj: 157/13, 152/14, 39/18 i 32/20), obavezni su uz prijavu na ovaj Javni natječaj, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te imaju prednost u odnosu na ostale kandidate samo pod jednakim uvjetima.

Prijavom na ovaj Javni natječaj kandidat daje privolu za prikupljanje i obradu osobnih podataka navedenih u prijavi na Javni natječaj, kao i dokumentacije dostavljene prijavom, u svrhu izbora kandidata i privolu na dostavu obavijesti o rezultatima Javnog natječaja koja se dostavlja svim kandidatima, uključujući ime i prezime kandidata te struku. Prikupljeni osobni podaci obrađivat će se u skladu s važećim propisima, odnosno s Uredbom EU 2016/679 Europskog parlamenta i Vijeća od 27. travnja 2016. godine, te Zakonom o provedbi Opće uredbe o zaštiti podataka („N.N.“ broj 42/18).

Javni natječaj će se objaviti na službenim internetskim stranicama Gospodarske zone Kukuzovac d.o.o. Sinj [www.gzk.hr](http://www.gzk.hr) , Grada Sinja [www.sinj.hr](http://www.sinj.hr) i službenim internetskim stranicama Hrvatskog zavoda za zapošljavanje [www.hzz.hr](http://www.hzz.hr).

Prijave s dokazima o ispunjavanju uvjeta podnose se u roku od 15 dana od dana objave Javnoga natječaja, osobno ili poštom preporučeno na adresu

**GOSPODARSKA ZONA KUKUZOVAC d.o.o.**

**Dragašev prolaz 24**

**21 230 S I NJ**

S naznakom: „ prijava na javni natječaj – za člana uprave – direktor/direktorica – NE OTVARATI“.

Potpunom prijavom smatra se prijava koja sadrži svu traženu dokumentaciju navedenu u ovom Javnom natječaju.

Osoba koja nije podnijela pravovremenu ili potpunu prijavu ili ne ispunjava formalne uvjete iz ovog Javnog natječaja, ne smatra se kandidatom prijavljenim na Javni natječaj.

S kandidatima koji ispunjavaju uvjete iz ovog Javnog natječaja i čije su prijave pravovremene i potpune će biti proveden usmeni razgovor, a o vremenu i mjestu održavanja usmenog razgovora, kandidati će biti obaviješteni putem kontakt broja telefona ili elektroničke adrese.

Provođenjem usmenog razgovora s kandidatima utvrdit će se i ocijeniti njihovo radno iskustvo i poznavanje korporativnog upravljanja.

Kandidat koji ne pristupi usmenom razgovoru, smatrat će se da je povukao prijavu na natječaj.

Po završetku ovog Javnog natječaja, kandidati će biti obaviješteni o rezultatima.

Gospodarska zona Kukuzovac d.o.o. Sinj zadržava pravo ne odabrati nijednog kandidata i pravo poništenja Javnog natječaja bez posebnog obrazloženja.

Sinj, 25. srpnja 2024. godine

 Nadzorni odbor

 Gospodarske zone Kukuzovac d.o.o. Sinj